Projekt „Põhja-Tartumaa ühendomavalitsuse moodustamine“

**Jõgeva piirkonna ühinemisläbirääkimised**

**Kultuuri ja spordi valdkonna töörühma koosolek**

30.08.2016

Jõgeva Vallavalitsuse saal

Algus kl 10.00, lõpp kl 12.40

Osalejad: Pille Tutt (Torma vald), Arne Tegelmann (Palamuse vald), Valdi Reinas (Palamuse vald), Ainar Ojasaar (Jõgeva linn), Helle Kajaste (Jõgeva linn), Marika Prave (Jõgeva vald), Aarne Neimann (Torma vald), Katrin Rajamäe (ühinemise koordinaator).

Koosolekut juhatas: Marika Prave

Protokollis: Katrin Rajamäe

**Päevakord:**

1. Kultuuri- ja spordiobjektide koondtabeli ülevaatamine.
2. Arutelu - kas säilib senine raamatukogude võrgustik?
3. Arutelu - kas säilib senine rahvamajade võrgustik?
4. Traditsiooniliste ürituste jätkamine/toetamine tulevikus.
5. Järgmise koosoleku aeg ja teemad.
6. **Kultuuri- ja spordiobjektide koondtabeli ülevaatamine.**

Koordinaator oli eelnevalt saatnud töörühma liikmetele kultuuri- ja spordiobjektide koondtabeli, kuhu paluti igal omavalitsusel lisada andmeid objektide kohta. Koosolekul vaadati üle ja täiendatid koondtabelit ning täpsustati tabeli täitmise põhimõtteid. Lisati tööleht „kirikud ja kalmistud“.

**Otsustati:** Koordinaator saadab koondtabeli uuesti omavalitsustele täiendamiseks. Täiendused tuleb saata järgmiseks koosolekuks.

1. **Arutelu - kas säilib senine raamatukogude võrgustik?**

Koordinaator tutvustas võimalikke ühinemislepingu punkte antud teemal. Torma valla esindaja tegi ettepaneku, et raamatukogutöötajad võiksid omavahel kokku saada ja arutada, milline on tulevikus kõige parem haldusmudel. Leiti, et kokkusaamise võiks teha septembrikuu jooksul teeks. Jõgeva linnaraamatukogu juhataja võiks kutsuda kokku raamatukogude töötajad ja ka koolide raamatukogude inimesed, koosolekul peaks osalema ka koordinaator.

**Ettepanekud ühinemislepingusse:**

* Tööd jätkavad kõik raamatukogud järgmistes asukohtades: (*loetelu raamatukogudest).*
* Raamatukogudele antav rahaline toetus kirjanduse ja perioodika ostmiseks võrreldes 2016. aastaga kogusummas ei vähene.
1. **Arutelu - kas säilib senine rahvamajade võrgustik?**

Toimus arutelu rahvamajade praeguse võrgustiku teemal. Koordinaator tutvustas võimalikke lepingupunkte ning töörühma liikmed täiendasid neid kohapeal.

Palamuse vald: Meie teeme ettepaneku, et igas väiksemas kohas peaks oleks võimalus toetada kultuurivaldkonna inimest. Kui kohapeal on vajadus ja soov teha kultuuritööd, siis peaks see võimalus olema toetada neid inimesi.

Arutati, kas selline vajadus on olemas ning kuidas on see paikkonniti hetkel kujunenud. Jõgeva valla esindaja oli seisukohal, et toimivaid süsteeme lõhkuda ei ole mõtet.

Koordinaator tegi ettepaneku, et järgmisel koosolekul teeme MTÜde toetamise ülevaate ja siis tuleme selle teema juurde tagasi. Töörühma liikmed olid ettepanekuga nõus.

Torma valla esindaja tegi ettepaneku, et võiks eraldi kokku kutsuda enne järgmist koosolekut kultuurivaldkonna MTÜde esindajad ja arutada koos nendega haldusreformi teemal. Töörühma liikmed arutasid, kas ja millal oleks võimalik selline kokkusaamine korraldada ning mis teemasid täpsemalt seal tõstatada. Lepiti kokku, et kohtumine toimub järgmisel nädalal ning teemadeks on täiskasvanute ringitegevus ja MTÜde roll kohapealse kultuurielu korraldamisel ning MTÜde tegevuse toetamine ühinenud omavalitsuses.

**Ettepanekud ühinemislepingusse:**

* Tööd jätkavad praegu toimivad kultuurimajad/rahvamajad: Jõgeva Kultuurikeskus, Kuremaa Loss (SA Kuremaa Turismi- ja Arenduskeskus), Palamuse Rahvamaja (Palamuse Kultuur), Kaarepere Rahvamaja (Palamuse Kultuur), Torma Rahvamaja, Sadala Rahvamaja, Vaiatu Rahvamaja.
* Igas asutuses on tööl kultuurivaldkonna töötaja(d).
* Vald (ühinenud omavalitsus) jätkab oma ruumide (nt koolihooned, noortekeskused, raamatukogud jms) kasutusse andmist kultuuritegevuseks.
1. **Traditsiooniliste ürituste jätkamine/toetamine tulevikus.**

Koordinaator tõstatas küsimuse, kuidas traditsioonilisi üritusi kajastada ühinemislepingus? Töörühma liikmed leidsid, et tuleks teha vastav nimekiri lepingu lisasse. Lepiti kokku, et koordinaator saadab vastavad küsimused töörühmale. Iga sündmuse puhul tuuakse välja selle nimetus, sisu ja korraldaja.

1. **Järgmise koosoleku aeg ja teemad.**

Töörühma liikmed leppisid kokku järgmise koosoleku koha ja esialgsed teemad. Arutelu käigus leiti, et spordivaldkonna inimesed võiksid eraldi kokku saada ja arutada spordiga seotud teemasid.

**Otsustati:** Järgmine töörühma koosolek toimub 8. septembril kl 10 Palamuse rahvamajas.

Koosoleku esialgsed teemad:

* Sporditegevuse pakkumine ja toetamine
* MTÜde tegevuse toetamine
* Ringitegevus
* Ühinemislepingu punktide ettepanekud